Danmark er parat til at give våbenstøtte til de moderate oprørsgrupper i Syrien. Det siger udenrigsminister Martin Lidegaard (R) til Berlingske .

EU ophævede i maj 2013 sin våbenembargo mod Syrien. En beslutning, som ikke skete med daværende udenrigsminister Villy Søvndal (SF) gode vilje. Men den modstand er Lidegaard indstillet på at gøre op med.

»Endnu flere våben i Syrien er ikke uproblematisk. Men status quo er et endnu værre scenarium, og jeg vil sammen med vores allierede overveje, hvordan vi kan give de moderate oprørere momentum på slagmarken. Hvordan kan vi øge støtten - også i den hårde ende«, siger han til avisen.

ritzau